
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2023. (IV. 27.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2023. április 20.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	36/2023.
	2023.03.30.
	Hirdetmény közzététele a 2023. évi óvodai beiratkozásról
	2023.03.31.
	Végrehajtva


II. Tájékoztató az előző ülés óta történt fontosabb eseményekről
Április 4-én a Tavaszi Emlékhadjárat keretében hagyományőrző betyárok, huszárok, gyalogok, tüzérek érkeztek a településre Tápióbicskéről, majd innen Isaszegre vonultak tovább. Évek óta tradíció, hogy a lovasok útba ejtik városunkat is és tartanak egy rövid bemutatót az óvodásoknak, iskolásoknak és egyéb érdeklődőknek viseletükről, fegyvereikről és a lovaikról.
Körforgalom vonatkozásában jelenleg a szegélyek és a szervizutak építése mellett a behajtó és a kihajtó ágak hiányzó aszfaltozása, valamint a hiányzó körcikk megépítése zajlik.
Sülysáp, 2023. április 20.

Horinka László

polgármester

